તેમણે વધુમાં જણાવ્યું હતું કે, ભારે મુશ્કેલી વચ્ચે આ અવશેષોના ડીએનએ સેંપલ મેચ થયા હતાં અને હજી પણ એક અવશેષ પર કામ ચાલી રહ્યું છે. આ મામલે ભારત સરકારે કોઈ જ કસર બાકી રાખી નથી. ત્યાં સુધી કે તે પોતે ચાર વાર ઈરાક ગયા અને તમામ પ્રક્રિયા પૂરી કરાવી. ત્યાર બાદ મોસુલમાં બદૂશની પહાડીઓ નીચે મૃતદેહો દટાયા હોવાની જાણકારી મળી. રડારની મદદથી ટેકરીની નીચે દબાયેલી જાણકારી બહાર કઢાવાઈ, ત્યારબાદ જઈને મૃતદેહોને બહાર કાઢવાનું કામ હાથ ધરવામાં આવ્યું.